
Szervezeti és működési szabályzat





Beszámoló a NNÖ eddigi munkájáról


Holcz Marianna elnök köszöntötte a megjelenteket, megállapította, hogy a képviselők mindegyike jelen van az ülésen, így az határozatképes. Javasolta, hogy a jegyzőkönyv-hitelesítő Kiss Tamás legyen. A javaslatot a képviselő-testület egyhangúlag elfogadta.


Az elnök ezután javaslatot tett a meghívóban szereplő napirendi pontok elfogadására. Mivel egyéb javaslat nem érkezett, a napirendi pontokat a képviselők egyhangúlag elfogadták.

1. Tiszteletdíj megállapítása


Holcz Marianna elnök javasolta, hogy az elmúlt ciklusokhoz hasonlóan a képviselő-testület munkáját társadalmi munkában, mindenféle díjazás nélkül végezze. A képviselők egyetértésben a következő határozatot hozták: 

társadalmi munkában kívánja munkáját végezni, tiszteletdíjra nem tart igényt.

2. Szervezeti és működési szabályzat megtárgyalása, jóváhagyása


Holcz Marianna elnök ismertette a szervezeti és működési szabályzatot a képviselőkkel. Javaslatot tett annak elfogadására. Mivel kiegészítésre, változtatásra nem érkezett egyéb javaslat, a képviselők a következő határozatot hozták:

Szervezeti és működési szabályzatot elfogadja.

3. Beszámoló a Német Nemzetiségi Önkormányzat eddigi munkájáról


Holcz János leköszönő elnök kérésére Holcz Marianna elnök számolt be a Német Nemzetiségi Önkormányzat elmúlt éveinek munkájáról, célkitűzéseiről, konkrét tevékenységéről. (Melléklet szerint.) A beszámolót a képviselő-testület egyhangúlag elfogadta.

4. A 2010. évi költségvetés felülvizsgálata


Holcz Marianna elnök megállapította, hogy a 2010. évi költségvetés nem ró terheket az év utolsó negyedére, tekintettel a választások bizonytalan kimenetelére. Ezért az újonnan megválasztott képviselő-testület feladata a maradvány pénzzel gazdálkodni. 


Az elnök elmondta, Várdomb község Önkormányzata azzal a szóbeli kéréssel fordult a NNÖ felé, hogy az elmúlt évekhez hasonlóan az önkormányzat forrásait a „Bursa Hungarica” elnevezésű ösztöndíjra 100 000 Ft-tal kiegészíteni szíveskedjen. A képviselő-testület azzal a fenntartással járult hozzá az ösztöndíj támogatásához, hogy szűkös és egyre szűkülő anyagi keretei miatt a továbbiakban felülvizsgálja az ösztöndíjhoz való hozzájárulást. A képviselő-testület végül a következő határozatot hozta:

2010-es évben 100 000 Ft-tal járul hozzá a „Bursa Hungarica” elnevezésű 


ösztöndíjhoz.


Az elnök a továbbiakban felhívta a figyelmet, hogy a közelgő Márton nap a NNÖ kiemelt rendezvénye, melyen az előzetes megbeszélések alapján tevékenyen részt vesz az önkormányzat. A Márton napot így a NNÖ összefogásban a várdombi Óvoda- és Általános Iskolával és az EVE hagyományőrző csoportjával bonyolítja le. 


Az általános iskola azzal a szóbeli kéréssel fordult a NNÖ-hoz, hogy az iskolában szervezett rendezvényüket 15 000 Ft-tal támogatni szíveskedjen. A képviselő-testület a kérésnek helyt adott. 


A NNÖ továbbá hozzájárul a német nyelvű misére invitált bonyhádi kórus útiköltségének fedezéséhez, illetve megkoszorúzza a templomkertben található hármas emlékművet. A hagyományokhoz hűen az önkormányzat legényavatót szervez a tájház udvarán, és forralt bort főz a rendezvényre látogatóknak. November 12-én a NNÖ Márton napi bált szervez. 


A rendezvény költségeinek figyelembe vételével a képviselő-testület a következő határozatot hozta: 

2010. évi Márton napi rendezvény lebonyolítására 60 000 Ft-ot különít el. 

5. Tájékoztató a feladatalapú támogatás igénylésének előkészítéséről


Holcz Marianna elnök ismertette a képviselő-testület tagjaival az általános működési támogatás és a feladatalapú támogatás módját és mértékét, majd tájékoztatta a képviselő-testületet, hogy a feladatalapú támogatásról szóló pályázat feldolgozás alatt áll. 

6. Márton napi rendezvény előkészítése


 A képviselő-testület tagjai megbeszélték a rendezvény lebonyolításához szükséges feladatokat és a szükséges kellékek beszerzésének módját. Tisztázták a felmerülő kérdéseket, és a legényavató feladatait.

7. Egyebek

· A képviselő-testület tagjai használatra átvettek 1 db Falcon FI6500 típusú rendszerező mappát, mely önkormányzati munkájuk segítségéül szolgál majd. (Átvételi elismervény a mellékletben.)

· Holcz Marianna elnök tájékoztatta a képviselő-testületet, hogy a NNÖ a Német Kisebbségi Önkormányzatok Tolna Megyei Szövetségébe tartozik. Javasolta, hogy a további együttműködést szándék-nyilatkozattal erősítse meg a megválasztott képviselő-testület. A javaslatot a képviselők egyhangúlag elfogadták és a következő határozatot hozták: 




11/ 2010./ 11. 05./NNÖ számú határozat 




Várdomb község Német Nemzetiségi Önkormányzat Képviselő-testülete



tevékenységét a Német Kisebbségi Önkormányzatok Tolna Megyei 



Szövetségében kívánja végezni.

· Holcz János 20 éven keresztül szervezte a Sváb bált Várdombon, 2011-től ezt a feladatot átruházná a Német Nemzetiségi Önkormányzatra. Az elnök javasolta, hogy a képviselő-testület vállalja át a szervezési feladatokat. A képviselő-testület a javaslatot egyhangúlag elfogadta és a következő határozatot hozta:

feladatai közé felveszi a Sváb bál lebonyolítását.

· Kiss Tamásné halálával a Chriskindlspiel hagyományának ápolása gazda nélkül maradt, így az elnök javaslatot tett a szervezési feladatok felvállalására, illetve a kellékek állapotának megóvására. A képviselő-testület a javaslatot egyhangúlag elfogadta, és a következő határozatot hozta:




13/ 2010./ 11. 05./NNÖ számú határozat 




Várdomb község Német Nemzetiségi Önkormányzat Képviselő-testülete 



feladatai közé felveszi a Chriskindlspiel hagyományának ápolását.

· A NNÖ eddig 6 példányban rendelte a Neue Zeitung és a Deutscher Kalender című folyóiratokat. A képviselők számának csökkenésével az elnök javasolta, hogy ezután 5 példányban rendelje az önkormányzat ezeket, így egy-egy példányt ezután is az iskola rendelkezésére tud bocsájtani. A képviselő-testület egyhangúlag elfogadta a javaslatot. 

· A képviselő-testület tagjai megvitatták az előttük álló lehetőségeket, megbeszélték az önkormányzati munkára vonatkozó ötleteiket.


Az elnök ezután megköszönte képviselő-társainak a munkát és az ülést bezárta.

Várdomb, 2010. november 05.




Holcz Marianna
Takaró Jánosné
   Kiss Tamás




       elnök 

       jegyző

 jkv.-hitelesítő

